भदौड़ पावरकॉम दफ्तर में 117 में से 86 पद खाली
भास्कर संवाददाता| भदौड़(बरनाला)
भदौड़का पावरकॉम दफ्तर आजकल राम भरोसे चल रहा है। कार्यालय में 117 में से 86 पोस्टें खाली पड़ी हैं इसका खामियाजा लोगों को भुगतना पड़ रहा है। सिर्फ 31 मुलाजिम ही काम कर रहे हैं।
एसडीओ पावरकाॅम स्वर्ण सिंह ने बताया कि कस्बे के बिजली दफ्तर में एक एसडीओ, एक सहायक एसडीओ, 6 जेई के पद खाली पड़े हैं। इसके अलावा लाइनमैनों के 33 पद भी खाली चल रहे हैं। एएलएम की 53 में से 36 पोस्टें, मीटर रीडर की 3 पोस्टों में से सभी खाली, यूडीसी की तीन पोस्टें खाली, कैशियर की चार पोस्टें खाली, एलडीसी की 4 पोस्टें खाली, बीडी की तीन पोस्टें खाली, सेवादारों की तीन पोस्टें खाली, चौकीदार की एक पोस्ट खाली पडी है। गौरतलब है कि पावरकाॅम दफ्तर के साथ भदौड़ के आसपास से करीब 20 गांव जुड़े हुए हैं। लोगों की हर रोज बिजली से संबंधी शिकायतें रही हैं। ऐसे में परेशानियों का सामना करना पड़ रहा है। एसडीओ ने बताया कि खाली पदों को भरने के लिए उच्च अधिकारियों को कई बार लिखा जा चुका है लेकिन अभी तक यह पद नहीं भरे गए। (साहिब संधू)
bho_Deva mag_Deva hin_Deva hin_Deva